ธนาคารโลกคาดศก.ฟิลิปปินส์ขยายตัวแข็งแกร่ง 6.9% ในปีนี้-ปีหน้า
ธนาคารโลกคาดศก.ฟิลิปปินส์ขยายตัวแข็งแกร่ง 6.9% ในปีนี้-ปีหน้า
11 เม.ย. 2560

ธนาคารโลกออกรายงานคาดการณ์ว่า เศรษฐกิจของฟิลิปปินส์จะขยายตัวแข็งแกร่งที่สุดในบรรดาประเทศกลุ่มเอเชียตะวันออก โดยคาดว่าเศรษฐกิจฟิลิปปินส์จะขยายตัวที่ระดับ 6.9% ในปีนี้และปีหน้า
ส่วนในปี 2562 คาดว่าจะเศรษฐกิจจะขยายตัวที่ระดับ 6.8% อันเนื่องมาจากโครงการสาธารณูปโภคซึ่งจะช่วยกระตุ้นกิจกรรมทางธุรกิจ เพิ่มการจ้างงาน กระตุ้นการใช้จ่ายภาคครัวเรือน และลดความยากจน
รายงานของธนาคารโลกระบุว่า อัตราความยากจนของฟิลิปปินส์ปรับตัวลดลงสู่ระดับ 21.6% ในปี 2558 จากระดับ 25.2% ในปี 2555 โดยได้รับปัจจัยหนุนจากการเพิ่มขึ้นของการจ้างงาน ตัวเลขเงินเฟ้อในระดับต่ำ และรายได้เฉลี่ยฟื้นตัวขึ้น